**A 138. sorszámú Díszítő festő megnevezésű szakképesítés–ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés–ráépülés azonosító száma: 55 211 03

1.2. Szakképesítés–ráépülés megnevezése: Díszítő festő

1.3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480–720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: –

2.1.2. Bemeneti kompetenciák: –

2.2. Szakmai előképzettség: 54 211 03 Festő

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30 %

2.7. Gyakorlati képzési idő aránya: 70 %

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: 90 óra

**3. PÁLYATÜKÖR**

3.1. A szakképesítés–ráépüléssel legjellemzőbben betölthető munkakör, munkakörök, foglalkozás, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés–ráépüléssel betölthető munkakör(ök)** |
| 3.1.2. | 3719 | Egyéb művészeti és kulturális foglalkozású | Díszítő festő |
| 3.1.3. | Műemléki díszítőfestő |
| 3.1.4. | Műemléki asszisztens |
| 3.1.5. | Freskó restaurátor asszisztens |
| 3.1.6. | Templom festő |
| 3.1.7. | Festő |
| 3.1.8. | Dekorációs festő |
| 3.1.9. | Dekorfelirat készítő |
| 3.1.10. | Kirakati díszítőfestő |
| 3.1.11. | Színházi díszletfestő |
| 3.1.12. | Festőrestaurátor aszisztens |
| 3.1.13. | Díszletező–díszítő |
| 3.1.14. | Képtári technikus |
| 3.1.15. | Képtári raktárkezelő |
| 3.1.16. | Címfestő |
| 3.1.17. | Festménymásolat készítő |
| 3.1.18. | Reklámfestő |
| 3.1.19. | Festészeti installáció készítő |
| 3.1.20. | Festészeti kiállítás rendező |

3.2. A szakképesítés–ráépülés munkaterületének rövid leírása:

A díszítőfestő új és felújításra váró vagy műemléki védettség alatt álló épületekben díszítőfestő munkálatokat végez. Stílus– és eljáráshű rekonstrukciós feladatokat old meg, műemlékvédelmi szakember, restaurátor, képző– és iparművész, illetve tervező építész szakmai irányításával. Vizuális, rajzi és szakmai képzettsége alkalmassá teszi, hogy megfelelő szakmai színvonalon elkészítsen külső– és belső téri, hagyományos és modern díszítőfestéseket. A díszítőfestészet műfajában részt vesz a technikai előkészítés, kivitelezés megszervezésének az anyagszükséglet felmérésének munkálataiban. Alapos szakmai, művészettörténeti ismeretekkel rendelkezik, ami képessé teszi arra, hogy kivitelezési feladatokat önálló vállalkozóként is megoldjon, illetve tanulmányait tovább folytassa főiskolán vagy egyetemen

A szakképesítés–ráépüléssel rendelkező képes:

– freskófestést készíteni

– seccofestést készíteni

– ccgrafittót készíteni

– stukkófestést készíteni

– aranyozási technikákat alkalmazni

– faerezési technikákat alkalmazni

– márványozási technikákat alkalmazni

– a patinázás technikáit alkalmazni

– plasztikus vonalazást alkalmazni

– kőmozaikot készíteni

– kerámiamozaikot készíteni

– antikolt felületeket létrehozni

– sablonnal készíteni el a feliratot, reklámfestményt

3. 3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés–ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 211 03 | Festő | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés–ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10608–12 | Díszítőfestő szakmai rajz és kortárs szakmai környezet |
| 4.4. | 10609–12 | Díszítőfestészet |
| 4.5. | 10607–12 | Díszítőfestő tervezés és technológia |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. alpontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével

Vizsgaremek készítése

Szakmai portfolió készítése a tanulmányok során készült munkákból

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés–ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10608–12 | Díszítőfestő szakmai rajz és kortárs szakmai környezet | gyakorlati |
| 5.2.4. | 10609–12 | Díszítőfestészet | gyakorlati |
| 5.2.5. | 10607–12 | Díszítőfestő tervezés és technológia | szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51 %–osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Művészettörténeti korszakokhoz, stílusokhoz kapcsolódó szakmai rajz készítése

A vizsgafeladat ismertetése: Meghatározott stílusú geometrikus vagy ornamentális festészeti motívumok léptékarányos szerkesztése, rajzolása

A vizsgafeladat időtartama: 240 perc

A vizsgafeladat értékelési súlyaránya a gyakorlati vizsgatevékenységen belül: 30 %

B) A vizsgafeladat megnevezése: Szakmai vizsgaremek bemutatása és prezentáció, portfólió

A vizsgafeladat ismertetése: Adott koncepció alapján meghatározott méretű, díszítőfestészeti vagy murális festészeti vizsgamunka készítése. Teljes dokumentációval és archiválással (nyomtatott és digitális, két példányban), portfólió

A vizsgafeladat időtartama: 30 perc

A vizsgafeladat értékelési súlyaránya a gyakorlati vizsgatevékenységen belül: 70 %

A vizsgafeladat időtartama: 270 perc

A vizsgafeladat értékelési súlyaránya: 70 %

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Szakmai elmélet és szaktörténet

A vizsgafeladat ismertetése: Válaszadás a vizsgakövetelmények alapján összeállított, előre kiadott tételsorokból húzott kérdésekre

A szóbeli központilag összeállított vizsga kérdései a 4. Szakmai követelmények fejezetben megadott témakörök mindegyikét tartalmazzák. A szóbeli vizsgán a vizsgázó a vizsgáztató intézmény által előre összeállított képanyagot használhat

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 30 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

5.3.1. A) A vizsgaremeket a befejező évfolyam lezárása, és a vizsgák megkezdése közötti időszakban, a vizsgaszervezőnél kell elkészíteni, a vizsgabizottság iskolai tagjának személyes felügyelete mellett. A feladatot a vizsgaszervező intézmény adja ki a vizsgabizottság elnökének jóváhagyásával. A vizsgaremek elkészítésének időtartama –rajz–festési feladat esetén minimum 4 óra, maximum 8 óra

A kész vizsgafeladatot eredetiben kell prezentálni a szakmai vizsga idején és helyszínén

5.3.1. B) Szakmai vizsgaremek bemutatása és prezentáció

A szakmai vizsgaremek készítése olyan szakmai tevékenység, amely önmagában alkalmas arra, hogy a vizsgázó beszámolhasson a tanulmányai során megszerzett ismeretek és képességek valamelyik komplex halmazából.

A vizsgaremek a kész vizsgatárgyon kívül tartalmazzák a készítési folyamat leírását és dokumentációját nyomtatott, és elektronikus prezentáció formájában (tervek, vázlatok, munkafázisok).

A vizsgaremek feladatot az utolsó szakképzési tanév második félévében a vizsgaszervező intézmény adja ki, illetve hagyja jóvá. A kivitelezés a vizsgaszervező által kontrollált körülmények között folyik, a kész vizsgaremeket a szakmai vizsga első napja előtt egy héttel kell leadni a vizsgaszervezőnél

A szakképesítés–ráépüléssel kapcsolatos előírások az állami szakképzési és felnőttképzési szerv http://www.nive.hu/ című weblapján érhetők el a Szak– és Felnőttképzés Vizsgák menüpontban

5.5. A szakmai vizsga értékelésének a szakmai vizsgaszabályzattól eltérő szempontjai:

Az 5.3.1. B) vizsgafeladat sikertelen teljesítése esetén a vizsga nem folytatható

**6. ESZKÖZ– ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz– és felszerelési jegyzék** |
| 6.2. | Festő műterem és berendezései |
| 6.3. | Festő kéziszerszámok, eszközök, anyagok |
| 6.4. | DVD és Videó–magnó |
| 6.5. | Videó–kamera és fényképezőgép |
| 6.6. | TV és/vagy projektor |
| 6.7. | Számítógép teljes konfiguráció, legális szoftver |
| 6.8. | Scanner |
| 6.9. | Külső adathordozó |
| 6.10. | Internet kapcsolat |
| 6.11. | Megfelelő világítástechnika |
| 6.12. | Archiválásra alkalmas helység |

**7. EGYEBEK**

7.1. A vizsgabizottsági tagot delegáló szakmai szervezet megnevezése, elérhetősége:

Művészeti Szakközépiskolák Szövetsége (MŰ–SZA)

Alapító okirat szerint az elnököt adó Művészeti Szakközépiskola címén